Jima'

Hubungan seksual iyâ arèya sèttong lalakon senggama ḍâri manossa, tatapèna è dâlem artè sè lebbi umum bisa ama’na ka lalakon laèn sè ḍâ-padâ otabâ agentè kalakowan senggama, dhâddhi bânnè ghun ama’na tatemmona alat kamaloan lalakè’ (pala’) moso bâbinè’ (pokè).

Hubungan seksual ampon èkennal manossa sejjak lambâ’, bân aropaaghi bentuk naluri kalakowan seksual bân psikologi è kalangan manossa.  Bentuk hubungan seksual penetrasi laènna aropa’aghi seks anal (penetrasi anus ḍâri penis), seks oral (penetrasi colo’ bi’ penis otabâ penetrasi oral ḍâ’ alat kamaloan bâbinè’), fingering (penetrasi seksual bi’ gherighi’) bân penetrasi  kalabân nganggui sèttong alat sè mangetter (otamana nganggui talè sè masekken) bân Vibrator. Aktivitas panèka alibattaghi kaintiman fisik èyantarana ḍuwâ’ orèng otabâ lebbi bân biyasana èyanggui èyantarana manossa sopajhâ ngaollè kapèragghân fisik bân emosional. Dhibi’en polè bisa akontribusi ḍâ’ ikatan antarana manossa.

Kamongkènan hubungan seksual aghâlluwi bi’ percumbuan sè dhâddhi sabâb gairah ḍâ’ pasangan, jughan pala’ (penis)  dhâddhi ereksi, bân ka’anggui pelumas alami ḍâ’ pokè (vagina). Ka’anggui amolai hubungan seksual, penis sè ampon ereksi èmaso’aghi ka vagina bân sala sèttong pasangan otabâ kaduwâna maghuli pokangnga sopajhâ penis aguli kaaḍâ’ bân kabuḍi è ḍâlem vagina, tanpa makalowar sakabbhina batang penis. Saèngghâ, kaḍuwâna bisa arangsang abâ’ dhibi’na otabâ pasanganna sampè’ ngaollè orgasme bân ejakulasi. Penetrasi kalabân penis jhugân èsebbhut "intromission" otabâ nama latènna immisio penis.

Istilah "penetrasi" èguna'aghi ka’angghui ngambarraghi kabâḍâ’ân nalèka alat kamalowan lalakè’ (pala’) èmaso’aghi ka ḍâlem pokè (vagina). Tatapèna ritual nèka ta’ saabiddhâ wajib èkalako ka’anggui ngaollè kasennengan bân kani’matan è bâkto ahubungan seks. Kaom remaja biyasana ngalakoni aktivitas seksual tanpa penetrasi kalabân masturbasi saèngghâ ngaluwarraghi sperma.

 Reproduksi seksual 
Hubungan seksual aropa’aghi mètode desar reproduksi manossa. È bâkto ejakulasi, umumma lalakè’ èsertaè orgasme, polè bâḍâ kontraksi otot sè ngèrèm aing manni sè èssèna gamet lalakè’, biyasana èkoca’ sel sperma (spermatozoa) ka ḍâlem vagina.

Jhâlân sè èlebhâti sel sperma iyâ arèya ḍâri vagina ka serviks maso’ karahim pas terros nyono’ ka tuba fallopi. È ḍâlem sèttong ejakulasi, bâḍâ juta’an sperma ka’angghui nèngkattaghi bâḍâna pembuahan bi’ sel telur (ovum). Sel sperma koat nahan sampè’ sanga’ arè è ḍâlem bhâdhânna bâbinè’. Nalèka sel telorra bâbinè’ sè subur bâḍâ è ḍâlem tuba fallopi, gamet lalakè’ agabung bân ovum ngasèllaghi pembuahan bân abentu’ sèttong embrio anyar. Nalèkana ovum sè ampon èbuahi ḍâpa’ ka rahim, pas tatanem è dinding uterus, sè èkennal kalabân endometrium. Proses tatanemma ovum sè ampon èbuwahi ka ḍâlem rahim è koca’ implantasi bân ḍâri fase nèka prosès ngandung èmulaè.

 Hubungan seksual ḍâlem aghâma 

 Aghâma Islam 

 Hubungan seksual ghun ollè èkalako ḍâri pasangan lakè-binè sè sah mètorot hokom aghâma. Lamon hubungan seksual èkalako è lowar pakabinan, maka bhâkal èyokom cambuk saratos kalè bân èyasingaghi sataon. Lamon èkalako bi’ orèng sè ampon akabin maka èyokom kalabân cara èrajam (èpatè’èn kalabân èyancem bâto).
 Hubungan seksual sè èkalako ḍâri pasangan lakè-binè sè sah mètorot hokom aghâma kasebbhut aropaaghi sala sèttong bentuk èbâḍâ.
 Hubungan seksual kodhu èmolaè kalabân maca doa sopajhâ kabhâgussân sabelluma bân salastarèna proses bisa èlaksanaaghi.
 Hubungan seksual ghun ollè èkalako bi’ lawan jennis. Saèngghâ homoseksual (hubungan seksual antara pasangan sè paḍâ jenis kamalowanna, binè’ bân binè’, lakè’ bân lakè’) èlarang è ḍâlem aghâma.
 Hubungan seksual èyanggep bhenḍer nalèka èkalako ḍâri pasangan lakè-binè (ḍuwâ’ manossa) è sèttong bâkto bân kennengan.  Ta’ ollè èkalako lebbi ḍâri sèttong pasangan è sèttong kenengan sè taḍâ’ tandeng kalaban arengbhâreng.
 Hubungan seksual sè bhenḍer èkalako secara pribadi lakè-binè, ta’ ollè èsebbarraghi.
 Hubungan seksual ta’ ollè èkalako nalèka binèna tareppa’ haid.
 Hubungan seksual sè bhenḍer lebât vagina, ta’ ollè lebât anus. Saèngghâ seks anal èlarang è ḍâlem aghâma.
 Hubungan seksual ghun âkalako kalabân cara penetrasi penis ka ḍâlem vagina, ta’ èbhenḍerraghi è ḍâlem Islam nalèka salaènna penis sè èmaso’aghi ka ḍâlem vagina.
 Hubungan seksual aropaaghi sèttong kalakowan sè awajibbaghi sè alako ka’angghui adus nalèka ampon lastarè.
 Hubungan seksual aropaaghi tong-sèttonga metode perkembangbiakan sè èyolleyaghi.

 Aghâma Katolik 

 Hubungan seksual ghun ollè èkalako ḍâri pasangan lakè-binè sè sah mètorot hokom Gereja, bhunten mètorot Sakramen.
 Hubungan seksual ghun èkalako bi’ lawan jenis. Sabâb Homoseksualitas alabân hokom kodrat. Tatapèna manossa sè andi’ dorongan homoseksual èyanggep ngaollè coba’an sè berre’ bân kodhu èlayanè kalabân adil, benni èpojo’aghi otabâ èyokom.
 Hubungan seksual èkalako mènangka bentuk cinta kasih, benni polana hawa napso.
 Hubungan seksual èyareppaghi ḍâ’ lahèrra manossa anyar (tèyap hubungan seksual kodhu èyaraaghi sopajhâ lahèr kaodi’na manossa.”(Humane Vitae11)). Saèngghâ nalèka nganggui kontrasepsi ghâbâyân (kondom, spiral, suntik) èlarang ḍâri Gereja. Kalakowan seksual salaènna penetrasi penis ka ḍâlem vagina èlarang.
 Inses, hubungan seksual èyantarana bhâlâ (kaluwarga) otabâ èpar, jhugân ḍâ’ ana’ kèni’ pedofilia, ta’ èbhenḍerraghi ḍâri Gereja

 Shombher 
Bhângsa:Kaca sè taḍâ' sombherrâ